
FÎLMEKE KURDÎ : ZAGROS 



18. 03. 2018: Fîlmçêkerê kurd Sehîm Umer 
Xelîfe, ku li Beljîka dijî, fîlma xwe "Zagros" li 
Buroya Kurdî nîşan da. Vê fîlmê, di 2018 de, 2 
caran Yekemîn Xelat li fêstivalên naventeweyî 
yên Gent, li Beljîka, û Annonay, li Fransa, stend. 

Fîlm trajêdiya şivanekî kurd, ku navê wî Zagros 
e, dibêje. Ew bi jineke nûjen (modêm), ku 
pêwendiyên wên yên xwezayî (tebîî) bi zilaman 
re heye, zewicî ye. Lê, bavê Zagros, ku mêrekî 
muhafezekar (traditionnel) e, bê rawestan di 
guhê wî de dibêje ku jina wî qehpik e. Li dawiyê, 
Zagros dest pê dike ku ji nêzîk de çavdêriya 
(kontrol) wê bike û bawer dike ku pêwendiyeke 
wê bi pismamê wî (ku navê wî Zagros e) re heye. 
Dema ku ew wê bi kêr dikuje, ev pismam li ser 
wî qîr dike : "Ez omoxesuêl im" (homoxesuel) ! 


BEŞDARBÛNA ÇALAKIYÊN RÊXISTINÊN 

DIN 

06. 03. 2018: Navenda Çandîya Dilbeek 

Navenda çandî ya gundê Dilbeek, "Westrand", 
konfêransek bi navê "Koçbûn û pêşeroja 
pirçandî" (Migraties en interculturele toekomst) 
pêk anî. Johan Leman, antropolog, mamosteyê 
berê li Zanîngeha Katolîk a bajarê Leuvenê (KU 
Leuven), birêvebirê berê yê Navenda Ji Bo 
Wekheviya Bextan û Têkoşîna Li Dijî 
Nijadparêziyê (Centre Pour l'Egalitê des Chances 
et La Lutte Contre le Racisme) û birêvebirê berê 
yê navenda pêşwaziya koçberan, Loyer, li 
şaredariya Molenbeek, li Bmksêlê, peyivî. 

Leman got ku di 2060 de, ewê li Ewropa 700 
milyon rûniştevan hebin û ku divê ku penaberên 
ku nemaze ji Afrîqa û Rojhilata Navîn tên baş 
werin pêşwazî kirin. 

22. 03. 2018: Weqfa Ewropî 

Weqfa Ewropî (Fondation Europêenne) 
konfêransek bi navê "Islam û radîkalîsm" pêk 
anî. Vê konfêransa mezzin rojek ajot (dewam 
kir). Gelek pisporên bilind tê de peyivîn û bersîv 
dan jimareke mezzin a temaşevanan. 

29. 03. 2018: De Markten 

Navenda çandî ya flamanî, De Markten, ku 
Buroya Kurdî endama wê ye, kongreya xwe ya 
salane pêk anî. Piştî pêşgotina berpirsiyarên wê, 
çalakî û rappora malî yên 2017 hatin pêşkêş 


kirin. Piştre, nivîskarê flaman Hans 
Vandecandelaere pirtûka xwe, "In Molenbeek", 
pêşkêş kir (Molenbeek şaredariyeke Burksêlê, ku 
tê de gelek Marokî dijîn, e). 


NÛÇE JI KURDISTANÊ 


KURDISTANA TIRKIYÊ 


DÛMAHÎKA ŞERRÊ DI NAVBERA 
LEŞKERÊ TIRKÎ Û PKKê DE 

Nuseybîn, girêdayî Mêrdînê 
Parêzgarê (walî) Mêrdînê daxuyand ku ji 05 
Adar 2018 de, heta fermaneke din, ewê hatûçûn 
li gundê Kerwênê, yê girêdayî bajarokê 
Nuseybînê, were qedexe kirin. Piştî vê yekê, 
tevgereke leşkerî li vê navçeyê dest pê kir. 

( rudaw.net , 05.03.2018) 

Colemêrg (Hakkari) 

Di 10 Adar 2018 de, leşkerê tirkî êrîşî PKKê, li 
bajarokê Geverê (Yûksekova), yê girêdayî 
Colemêrgê, kir. PKKê daxuyand ku 5 serbazên 
tirk hatin kuştin û 11 jî birîndar bûn. Lê leşkerê 
tirkî daxuyand ku 67 PKK hatin kuştin, 11 şkeft 
û 26 ciyên rûniştinê hatin têk birin û 24 bombe û 
mîn hatin pûç kirin. 

(rudaw.net, 30.03.2018) 

Kurdistana Iraqê 

Di 12 Adar 2018 de, parêzgarê Nînewa ji PKKê 
xwest ku di 10 rojan de ji bajarê Şingalê, ku tê de 
Kurdên ji ola êzdî dijîn, derkeve. Ev yek, ji bo 
ku hebûna wê li wê derê nahêle ku karmend 
(me'mûr) karê xwe bikin. 

Di 2014 de, dema ku Dewleta Islamî êrîşî 
Şingalê kir, YPG (şervanên Kurdistana Sûriyê, 
ku girêdayî PKKê ne) tê de bi cî bûn. 
(avestakurd.net, 12.03.2018) 


Nuha, leşkerê tirkî bingehên leşkerî li 16 km li 
hundirê Kurdistana Iraqê ava dike, ji bo ku tê de 
şerrê PKKê bike. 

(rudaw.net, 30.03.2018) 

iŞirnex û Bradost 

PKKê rokêt avêtin ser bingeheke leşkerê tirkî, li 
geliyê Nerdoşê, li nêzîkî Şirnexê, ya girêdayî 
Silopî (Kurdistana Tirkiyê). 6 serbaz birîndar 
bûn. Leşker dest bi tevgereke fireh li navçeyê kir 
û pevçûn bi PKKê re bûn. 

(rudaw.net, 18.03.2018) 

Navenda agahdariyê ya HPG (Hêzên Parastina 
Gel) daxuyand ku PKKê êrîşî leşkerê tirkî, li 
bajarokê Cizîrê, yê girêdayî Şirnexê (li 
Kurdistana Tirkiyê), û li bajarokê Biradostê (li 
Kurdistana Iraqê), kir. 4 serbazên (esker) tirk 
hatin kuştin û 6 jî birîndar bûn. 

(rudaw.net, 21.03.2018) 

Amed (Diyarbekir) 

Di 27 Adar de, ji sedema tevgerên PKKê li 
bajarokên Licê û Hênê, di demjimêr 8 a serê sibê 
de, parêzgarê (walî) Amedê hatûçûn li 37 
gundan, heta fermaneke din, qedexe kir. 
(Rudaw.net, 27.03.2018) 

Sêrt (Siir) 

Di 30 Adar de, nêzîkî demjimêr 9 a serê sibê, 
êrîşek li ser serbazên tirk û parêzvanên gund 
(mîlîsên kurdî ku hevkariya leşkerê tirkî dikin), li 
bajarokê Eruhê, yê girêdayî Sêrtê, bû. 6 hatin 
kuştin û 7 birîndar bûn. 

(rudaw.net, 30.03.2018) 

BOMBEKIRINA KURDISTANA IRAQÊ 

Di 14 Adar de, bi şev, firokeyên tirkî bi tundî 
çend cî li Biradostê, li sînorê Sîdekanê, yê 
parêzgeha Hewlêrê, bombe kirin, ji bo lidûketina 
PKKê. Ji hefteyekê de, leşkerê tirkî, bi kûrahiya 
15 km ketiye nav Kurdistana Iraqê. 

Di 20 Adar de, li gora mêdyayên tirkî, firokeyên 
tirkî navçeya Xwakurikê, ku di navbera 
Kurdistana Iraq û Tirkiyê de ye, bombe kir. 12 
PKK hatin kuştin. 

(Rudaw.net, 21.03.2018) 

Di 22 Adar de, firokeyên tirkî PKK li 
Balakayetî, li sînorê bajarokê Çomanê, bombe 
kir. 4 sîvîl hatin kuştin. 

(rudaw.net, 22.03.2018) 

Di 25 Adar de, Tirkiyê bajarokên Rêkan û 
Nêrwe, yên girêdayî Duhokê, li nêzîkî Amedî, 
bombe kirin. Sîvîlek bi giranî birîndar bû. 

Ji sedema van bombekirinan, 30 gundên navçeya 
Amedî hatin vala kirin. 

(rudaw.net, 25 û 26.03.2018) 

Di 27 Adar de, nêzîkî demjimêr 21, du firokeyên 
tirkî 3 caran dest bi bombekirina gundên Saye, 
Sêwek û Helemûnê, yên geliyê Akoyanê, li 
navçeya Rewandinê, 140 km ji Hewlêrê, kir. Vê 
tevgerê 2 rojan ajot. 

( rudaw.net , 28.03.2018) 

Daxuyaniya leşkerê tirkî 
Fermandarê leşkerê tirkî daxuyand (îlan kir) ku ji 
şeva 10 Adar 2018 de, leşkerê tirkî, bi alîkariya 
firokeyên xwe, PKK li çiyayên Kanîreş û 
Xwakurikê, li Kurdistana Iraqê, bombe dike. Û 
wî got jî ku 11 şkeft û 23 penageh (ciyên ku 
meriv xwe tê de vedişêre) hatin têk birin (xerab 
kirin) û ku 13 PKK hatin kuştin. 

(rudaw.net, 16.03.2018) 

Daxuyaniya serokê parlementa iraq î 
Di 15 Adar de, piştî êrîşên jorîn, serokê 
parlementa iraqî, Selîm Cibûrî, çû Tirkiyê û tê de 
rastî wezîrê tirk ê karên derve, Mevlut 
Çavuşoglu, hat. Wî jê re got ku Bexdad amade 


ye ku alîkariya Ankara bike ku tevgeran li dijî 
PKKê pêk bîne. 

(rudaw.net, 18.03.2018) 

Daxuyaniya hukûmeta Kurdistana Iraqê 
Berdevkê hukûmeta Kurdistanê, Sefîn Dizeyî, 
dilgiraniya xwe nîşan da û got ku ev êrîşên 
leşkerê tirkî di dema ku tê de xelk hîn cêjna 
Newrozê pîroz dikir bûn û ku sîvîl hatin kuştin. 
(rudaw.net, 22.03.2018) 

Serokwezîrê Kurdistanê, Nêçîrvan Berzanî, ji 
rojnamevanan re daxuyand ku hukûmeta wî 
napejirîne (qebûl nake) ku hêzek ji axa 
Kurdistana Iraqê êrîşî Tirkiye, Iran û Sûriyê 
bike. 

(avestakurd.net, 28.03.2018) 

Rasthatineke iraqî-tirkî 

Di 21 Adar de, wezîrê iraqî yê karên derve, 
Ibrahîm El-Je'ferî, rastî hevkarê xwe yê tirk, 
Ahmet Yddiz, hat. Wan tevgerên tirkî li ser axa 
iraqî giftûgo kirin. 

(rudaw.net, 21.03.2018) 

Daxuyaniya wezareta iraqîya karên derve 
Berdevkê wezareta iraqî ya karên derve, Ehmed 
Mehjûb, got ku divê ku Tirkiye li ser her 
tevgereke xwe li sînorên xwe Iraqê agahdar bike 
û divê ku xelkê sîvîl neke amanc. Û wî got jî ku 
di Newrozê de 4 kes hatin kuştin. 

(rudaw.net, 24.03.2018) 

CÊJNA 8 ADAR TÊ QEDEXE KIRIN 

Muxtarê bajarokê Artuklu, yê girêdayî Mêrdînê, 
cêjna navneteweyî ya jinê, 8 Adar, qedexe kir. 
Ev roj di 1857 de ji aliyê Neteweyên Yekbûyî 
"U.N." hati bû daxuyandin. 

( rudaw.net , 04.03.2018) 

ILXAKIRINA GIRTINÊ 

Dadgeha Dîlokê (Antep) biryara xwe ku Osman 
Baydemir, parlementerê partiya kurdî "HDP" 
(Partiya Dêmokratîk a Gelan), were zîndan kirin 
rakir (ilxa kir) û biryar stend ku pê re jêpirsîneke 
2mîn bike. 

Di 2012 de, dema ku Baydemir şaredarê bajarê 
Amedê bû, wî cezayê salek, 5 meh û 15 rojan, ji 
bo "heqaretkirina" polîsê tirkî, stendi bû. 
(rudaw.net, 04.03.2018) 

92 MAMOSTE TÊN RAGIRTIN 

Bi fermana dozkarê Ankara, hêzên ewlehiyê yên 
tirkî tevgerek li 20 bajaran li Tirkiyê kir û 92 
mamoste ragirtin. Ew bi pêwendiyên bi tevgera 
Fethullah Gûlen, oldarekî tirk ku li Amerîka li 
sirgûnê ye, re hatin tawanbar kirin. 

(rudaw.net, 09.03.2018) 

DI 3 SALAN DE 11.631 "HDP" TÊN 
RAGIRTIN 



Partiya kurdî "HDP" daxuyand ku ji Tîrmeh 
2015 heta Sibat 2018, 11.631 ji endam û rêberên 
wê hatine binçav kirin. Ev yek, piştî ku ew ketin 
parlementê. Heta nuha, ev parlementerên girtî 
387 caran hatin dadgeh kirin. 


10 SAL ZÎNDAN JI AYSEL TUGLUK RE 

Dadgeha cezayên giran a Anakra parlementera 
berê ya partiya kurdî HDP, Aysel Tugluk, bi 
zîndankirina 10 salan tawanbar (mehkûm) kir. 
Ew di 28. 12. 2016 de hati bû ragirtinû di 02. 01. 
2018 de hati bû zîndan kirin. 

(rudaw.net, 16.03.2018) 

18 SAL ZÎNDAN JI LEZGÎN BOTAN RE 

Di 24 Adar de, dadgeha cezayên giran a Wanê 
18 sal zîndan dan parlementerê kurd a partiya 
HDP, Lezgîn Botan. Ew bi têkbirina (xerabkirin) 
yekbûna welat û propagandakirina rêxistinekê 
(PKK) hatiye tawanbar kirin. 

Parlementerekî din, Adem Geverî, ku bi Lezîn 
Botan re hati bû ragirtin, hat azad kirin. 
(rudaw.net, 24.03.2018) 

ŞIRKETEK AXAFTINA BI KURDÎ 
QEDEXE DIKE 

Şirketa avakirinê "Yapi & Yapi", li Istanbulê, ji 
karkerên xwe re qedexe kir ku bi kurdî, yan bi 
zimanekî din ên ne tirkî, bipeyivin. Sendîkaya 
van karkeran, "Iyisen", daxuyand ku eger ev 
şirket biryara xwe nekişîne, ewê karker 
mangirtinekê (grêv) bikin. Parlementerê partiya 
sosyal-dêmokrat a tirkî CHP, Sezgin Tanrikulu, 
got ku kurdî zimanekî dayikî yê rûniştevanên vî 
welatî ye û ku nabe ku were qedexe kirin. 
(rudaw.net, 30.03.2018) 

LI NEWROZÊ 72 KES TÊN RAGIRTIN 


Berdevkê HDPê, Ayhan Bilgen, daxuyand ku ji 
berê partiyên ramyariyî (siyasî) dihatin girtin, lê 
ku nuha endam û birêvebirên wan tên ragirtin. 
(rudaw.net, 10.03.2018) 

LI BEDLÎSÊ ÇALAKIYÊN QEDEXE 

Bi hinceta nêzîkbûna Sersala Kurdî Newrozê (21 
Adar), parêzgarê Bedlîsê (Bitlis), li Kurdistana 
Tirkiyê, hemî celebên çalakiyan mehek qedexe 
kirin. 

(rudaw.net, 16.03.2018) 


Amed (Diyarbekir) 

Di 21 Adar 2018 de, weka li herderî, li Amedê 
cêjneke mezzin a Sersala Kurdî "Newroz" bû. Li 
dawiyê, polîs 50 temaşevan ragirtin. 

Istanbul 

Li heman cêjna Newrozê, li Istanbulê 22 kes, bi 
tawana "propagandakirina têrrorê", hatin ragirtin. 
Cêjn ji aliyê partiya kurdî HDP (Partiya 
Dêmokratîk a Gelan) hati bû amade kirin. 
(rudaw.net, 21.03.2018) 

KURDISTANA IRAQÊ 


DÛMAHÎKA ŞERRÊ LI DIJÎ DEWLETA 
ISLAMÎ 

Çiyayê Qereçoxê 

Di 10 Adar 2018 de, bi şev, firokeyên 
Hevbendiya Navneteweyî Li Dijî Dewleta Islamî 
çiyayê Qereçoxê, li navçeya Mexmûrê, bombe 
kir. 7 şervanên islamî hatin kuştin. 

(rudaw.net, 11.03.2018) 

Riya Kerkûk-Bexdadê 

Yek ji fermandarên ewlehiya Diyala, Hebîb El- 
Şemerî, daxuyand ku şervanên Dewleta Islamî 
erebeyek li ser riya Kerkûk-Bexdadê rawestand û 
agir berda sîvîlên ku tê de bûn: 10 hatin kuştin û 
5 birîndar bûn. 

(rudaw.net, 12.03.2018) 

Suleymaniye 

Di hefteyekê de, Dewleta Islamî 12 kes li Sadiye, 
Gulale û Xaneqînê, yên girêdayî Suleymaniyê, 
kuştin. Ew ji çiya daketin. 

(rudaw.net, 30.03.2018) 

Xurmatû 

Di 31 Adar de, leşkerê iraqî û mîlîsên şîî yên 
Heşdî Şe'bî şerrê Dewleta Islamî li navçeya 
Xurmatû, 80 km li Başûrê Kerkûkê, kir. 3 
mîlîsên şîî hatin kuştin. 

(rudaw.net, 31.03.2018) 

REWŞA ŞINGALÊ 

PKKxweji Şinşalê dikişîne 
Hevseroka KCKê (Komela Civaka Kurdistanê), 
ku girêdayî PKKê ye, daxuyand ku ewê şervanên 
xwe ji navçeya Şingalê, ku tê de Kurdên êzdî 
dimînin, bikişîne. Şingal di 03. 08. 2014 de ji 
aliyê Dewleta Islamî hati bû êrîş kirin. 

Hevseroka KCKê got ku nuha civaka êzdî baş 
hatiye pêk anîn û ku navçeya Şingalê û derdora 
wê bûne ciyên ewle (emîn). Û wê got jî ku eger, 
rojek, êzdî li derekî Kurdistanê werin êrîş kirin, 
ewê KCK wan biparêze. 


KCK got jî ku Êzdiyan, ji bo ewlehiya xwe, 
hevdîtin bi hukûmeta iraqî re kirin, ku helwesta 
vê hukûmetê erênî (baş) bû û ku birêxistina 
(organisation) baş a civata kurdî endîşeya li ser 
ewlehiya Şingalê rakir. 

Ev daxuyaniya KCKê piştî tehdîdên serokê tirk 
Recep Tayyip Erdogan, yên 19 Adar 2018, ku 
eger hukûmeta iraqî PKKê ji axa xwe dûr nexe, 
ewê leşkerê tirkî tevgeran li dijî eva dawîn 
(PKK), li ser axa iraqî, bike, hat kirin. 

Di 22 Adar 2018 de, wezîrê tirk ê karên derve, 
Mevlut Çavuşoglu, daxuyand ku piştî Efrînê (li 
Kurdistana Sûriyê, li jêr binêre), ewê Tirkiye 
tevgeran li çiyayê Qendîlê (li sînorê Kurdistana 
Tirkiye û Iraqê), Şingal (li Kurdistana Iraqê) û 
Munbicê (li Kurdistana Sûriyê) bike. 

(rudaw.net, avestakurd.net, 23 û 24.03.2018) 

Leşkerê iraqî ciyê PKKê distîne 
Hêzeke mezzin ji leşkerê iraqî û mîlîsên şîî yên 
Heşdî Şe’bî li Şingal û sînorê Başûr û Rojavaya 
Kurdistana Iraqê bi cî bû. Wê alên PKKê û 
fotoyên serokê wê, Abdullah Öcalan, rakirin û li 
ciyê wan ala iraqî danî. 

Di heman demê de, fermandarê leşkerê iraqî, 
Usman El-Xanimî, tevî şandeke leşkerî ya bilind, 
bi fermandarên leşkerê iraqî, Kurdên Yekîneyên 
Parastina Şingalê (YBŞ) û Heşdî Êzdî re civiya. 
(rudaw.net, 28.03.2018) 

Tendurustiya derûnîya zarokên êzdî ne baş e 

Di Tebax 2014 de, bi sedan zarokên kurd ên ji 
ola êzdî ji aliyê Dewleta Islamî hati bûn 
revandin. Piştî rizgarkirina wan, hat dîtin ku 
beşek ji wan zimanê xwe yê dayikî, kurdî, ji bîr 
kiriye û zimanên din, weka erebî, tirkî û inglîzî, 
hîn bûye. Nuha beşek ji wan li kampa Duhokê ji 
aliyê derûnî (psîkolojîk) tê derman kirin. 
(rudaw.net, 27.03.2018) 

RIYÊN HEWLÊR-KERKÛKÊ JI NUH DE 
VEDIBIN 

Li konfêranseke çapemeniyê, berpirsiyarê eniya 
Rojavaya Kerkûkê, Kemal Kerkûkî, daxuyand 
ku hemî riyên ku ji Hewlêrê diçin Kerkûkê hatin 
vekirin. Û wî got jî: "Hêzên me bi awakî rêkûpêk 
bi cî bûne û dikarin ewlehiya navçe û 
rûniştevanan biparêzin 
(rudaw.net, 02.03.2018) 

EREBKIRINA KERKÛKÊ 

Bi înîsyatîva partiya Yekîtî Niştimanî Kurdistan 
(YNK), 9 partiyên ramyariyî (siyasî) yên kurdî li 
Kerkûkê civiyan û ji serokwezîrê iraqî, Heyder 
Ebadî, xwest ku erebkirina Kerkûkê rawestîne. 
Eger na, ewê xwepêşandan li herderî bibin. 

Alên kurdî li goristanan qedexe ne 
Piştî bûyerên 16. 10. 2017, bilindkirina ala kurdî 
li Kerkûkê hat wedexe kirin. Nuha, hêzên dijî 
têrrorê yên iraqî ji malbatên şehîdên kurd 
dixwazin ku vê alê ji gorên wan rakin. 

Bi ser de jî, li bajarê Kerkûkê, peykerê (heykel) 
serokê iraqî, Celal Talabanî (Kurd), hat rakirin. 

Di 16. 10. 2017 de, leşkerê iraqî û mîlîsên şîî yên 
Heşdî Şe’bî êrîşî Kerkûk û navçeyên din ên 
Kurdistanê kiri bû û, bi alîkariya komeke YNKê 
(Yekîtî Niştimanî Kurdistan), ew dagîr (işgal) 
kiri bûn. Ji wê demê de, hêzên hukûmeta iraqî 
ala kurdî û hemî sembolên kurdî li Kerkûkê 
qedexe dike. 

(rudaw.net, 20 û 29.03.2018) 

FIROKEXANEYÊN KURDISTANÊ JI NUH 
DE VEDIBIN 

Di 14 Adar de, serokwezîrê iraqî, Heyder Ebadî, 
çû Mosko. Wî li wê derê axaftinek kir û got ku 
berê rojekê, di 13 Adar de, firokexaneyên 
Kurdistanê ji nuh de hatin vekirin û ku ewê 
mûçeyên (meaş) Pêşmerge bên dayîn (piştî 
giştpirsiya li ser serxwebûnê, Ebadî Kurdistan 
ceza kiri bû). 

Berteka serok Berzanî 

Lê serokê Kurdistanê, Mesûd Berzanî, li hemberî 
vê biryarê bertekek (red fiil, rêaction) nîşan da û 
got ku ew baş e, lê ku pirsên di navbera Hewlêr û 
Bexdadê de ne bitenê li ser van her du xalan in, 


ku ew dîrokî, ramyariyî (siyasî), neteweyî, 
mirovî, aborî û destûrî ne jî. 

(rudaw.net, avestakurd.net, 14.03.2018) 

XWEPÊŞANDAN JI BO MÛÇEYAN 
Di 24 Adar de, mamoste, bijîjk û karmendên din 
li Hewlêr, Suleymaniye û Duhokê xwe pêşan da 
(meşiyan), ji bo riswakirina (protêsto) 
derengbûna dayîna mûçeyên (meaş) xwe. 
(rudaw.net, 25.03.2018) 

BÎRANÎNA NIJADKUJIYA HALABCA 

Merasîm 

Di 16 Adar 2018 de, bîranîna 30mîn sersaliya 
Nijadkujiya Halabca bi çekkên kîmyayî, bi 
amadebûna nimînende (temsîlcî) û konsulên 
welatên biyanî, şandeke Kurdistanê û şandeke 
hukûmeta iraqî, bû. 

Di 1988 de, serokê Iraqê, Saddam Huseyn, 
çekkên kîmyayî avêti bûn ser rûniştevanên bajarê 
kurdî Halabca. 5.000 kes miri bûn û 10.000 jî 
birîndar bû bûn. Qurban hemî sîvîl bûn û 
piraniya wan jin û zarok bûn. Piştre, 104 ji van 
birîndaran mirin. E dawîn, îsal, di 11 Adar 2018 
de, mir. Heta nuha, 114 zarok hunda bûne. 

Xwestina qerebûkirinê 

Bi vê hincetê (munasebet), hukûmeta Kurdistana 
Iraqê daxuyaniyek kir û tê de got ku ewê hertiştî 
bike ku xizmeta Halabca bike û ji hukûmeta iraqî 
xwest ku bi erkê (wezîfe) xwe rabe, qurbanan 
qerebû (t'awîz) bike û bajar ji nuh de ava bike. Û 
wê bangî civata navneteweyî jî kir û got ku nema 
destûr bide ku tawanên (cinayet) bi vî awayî li 
cihanê bibin. 

(rudaw.net, 16.03.2018) 

LIHEVKIRIN LI SER GAZÊ BI MÎRIYÊN 
EREBÎRE 

Lihevkirinek li ser 10 salan hinardina 
(exportation) gaz di 30. 01. 2018 de ji aliyê 
wezîrê çavkaniyên sirûştî (tebîî), Aştî Hewramî, 
û berpirsiyarên du şirktên pêtrolê yên Mîriyên 
Erebî yên Yekbûyî, Dana Gas û Hilal Oil, hat 
wajo (imza) kirin. Navê lihevkirinê "Pearl 
Petroleum Konsorsium" e. 

(rudaw.net, 21.03.2018) 

SEREDANÊN KURDISTANÊ 
Norvêj 

Di 05 Adar 2018 de, rawêjkarê (muşawir) 
encumena ewlehiyê ya Herêma Kurdistanê, 
Mesrûr Berzanî, pêşwaziya balyoza (sefîr) nuh a 
Norvêjê li Iraq û Urdunê, Tone Allers, kir. Wê 
pesna Pêşmerge di şerrê li dijî têrrorîsmê de da û 
got ku welatê wê girîngî dide rola Kurdistanê li 
vê navçeyê. Û wê got jî ku welatê wê piştgiriya 
giftûgoyên di navbera Hewlêr û Bexdadê de, ji 
bo çarekirina pirsên xwe, dike. 

Berzanî spasiya Norvêjê, ji bo hevkariya wê di 
çarçeveya Hevbendiya Navneteweyî Li Dijî 
Dewleta Islamî de, kir. 

(rudaw.net, 05.03.2018) 

Ingiltere 

Di 14 Adar de, serokwezîrê Kurdistanê, 
Nêçîrvan Berzanî, pêşwaziya balyozê Ingilterê li 
Iraqê, John Wilkes, û şanda wî kir. Wan 
pêwendiyên di navbera Kurdistan û Brîtanya 
Mezzin de, û di navbera Hewlêr û Bexdadê de, 
giftûgo kirin. 

Balyoz got ku welatê wî piştgiriya hukûmeteke 
xurt a Kurdistanê dike û ku ewê di alîkariya wê 
de dewam bike. Û wî şahbûna xwe ji bo ji nuh de 
vekirina firokexaneyên Kurdistanê û dayîna hin 
mûçeyanji aliyê Bexdadê jî nîşan da. 

Di 27 Adar de, Nêçîrvan Berzanî pêşwaziya 
şandeke brîtanî ya bilind, bi serokatiya rawêjkarê 
(muşawir) bilind ê leşkerê vî welatî ji bo karên 
Rojhilata Navîn û nimînendeyê serokwezîra 
brîtanî, gênêral John Lorimer, kir. 

Şandê têkoşîna gel û Pêşmergeyên Kurdistanê li 
dijî têrrorê û hemahengiya di navbera Pêşmerge 
û rawêjkarên leşkerê brîtanî de bilind nirxandin. 
Bi ser de jî, ew li ser nûjenkirina wezareta 
Pêşmerge û xurtkirina pêwendiyên di navbera 
Hewlêr û Londonê de jî peyivî. 

Her du alî li ser pêwendiyên Hewlêr û Bexdadê 
jî peyivîn. Şandê ji nuh de vekirina 
firokexaneyên Kurdistanê û dayîna mûçeyên 
karmendên vê herêmê ji aliyê Bexdadê bilind 
nirxand. 


Ji aliyê kurdî, ev kes amade bûn: Cîgirê 
serokwezîrê Kurdistanê, Qubad Talabanî; serokê 
kabîneya serokatiya Herêma Kurdistanê, Fuad 
Huseyn; û jimarek ji wezîr û berpirsiyaran. 

Ji aliyê brîtanî: Balyozê brîtanî li Iraqê, John 
Wilks; cîgirê konsulê giştî yê vî welatî li 
Kurdistanê, John Sharp; û jimarek ji dîplomat û 
berpirsiyarên ramyariyî (siyasî) yên vî welatî. 
(rudaw.net, 28.03.2018) 

Amerîka 

Di 28 Adar de, serokwezîrê Kurdistanê, 
Nêçîrvan Berzanî, û cîgirê wî, Qubad Talabanî, 
pêşwaziya fermandarê nuh li Iraqê yê Hêzên 
Hevbendiya Li Dijî Dewleta Islamî, Walter Piatt, 
û konsulê amerîkî li Kurdistanê, Ken Gross, kir. 
Her du dilniya (te'kîd) kir ku ew amade ne ku 
hevkariya xwe bi Kurdistanê re bajon û hebûna 
pêwendiyên baş di navbera Hewlêr û Bexdadê de 
hêvî kir. 

(rudaw.net, 28.03.2018) 

MALBATEKE FILLE LI BEXDADÊ TÊ 
SER JÊ KIRIN 



Di 09 Adar de, bijîjkekî (doktor) iraqî, jin û diya 
wî, ji aliyê kesên nenas, b mala xwe hatin ser jê 
kirin. Pere û gewherên wan hatin dizzîn. 


Roja din, wezareta iraqî daxuyand ku canî hatin 
ragirtin. 

Ji berê jî, malbatên fîlle b Bexdadê û li derên din 
hati bûn êrîş kirin. Ev yek ew dehf dan ku 
birevin Kurdistanê. 

Serokê Rêxistina Iraqî ya Mafên Mirov, ku li 
Amerîka ye, Hemîd Murad, daxuyand ku ji 2003 

de, ji 1.220 fîlle bêtir li ciyên cihê yên Iraqê 
hatine kuştin. Û wî got jî ku ev yek piştî hatina 
Dewleta Islamî dest pê kir û ku 81% ji filleyan 
bûne penaber. 


Murad got ku di sala 2000 de, jimara filleyên 
Iraqê digihajt 850.000. Lê ku nuha ew daketiye 
200 . 000 . 

(rudaw.net, 10 û 11.03.2018) 


KURDISTANA ÎRANÊ 


XWEPÊŞANDAN JI BO EFRÎNÊ 

Ji bo riswakirina (protêsto) êrîşên leşkerê tirkî li 
ser navçeya Efrînê, li Kurdistana Sûriyê (ji 20. 
01. 2018 de), xwepêşandan li Merîwan, 

Kamyaran, Sine û Nokanê, û li Tehranê jî, bûn. 
Polîsê îranî 5 xwepêşandî li Merîwanê ragirtin. 

( rudaw.net , 13 û 14.03.2018) 

DI SALEKÊ DE 5.000 XWEPÊŞANDAN LI 
ÎRANÊ 

Cîgirê wezîrê îranî yê hundir, Huseyn Zulfeqar, 
daxuyand ku di 2017 de, 5.000 xwepêşandan li 
îranê bûn. Û wî got jî ku ew hemî bê destûr bûn, 
lê ku tu bûyereke tund ne bû. 

(rudaw.net, 11.03.2018) 


DESTÛRA NEWROZÊ BITENÊ LI 
MAJAREKÎ 

Şaredar û muxtarên bajar û gundên Kurdistanê 
daxwaziya çalakvanên sîvîl ku cêjna Newrozê 
pêk bînin bitenê li Sinê hat pejirandin (qebûl 
kirin). 

Par, ev destûr li çend ciyên din jî hati bû dayîn. 
Xelkê Kurdistanê dibêje ku ev ne cêjneke 
ramyariyî (siyasî) ye, lê işareta pêşwazîkirina 
sala nuh e. 

(rudaw.net, 20.03.2018) 


KURDISTANA SÛRIYÊ 


DÛMAHÎKA ÊRÎŞÊN LEŞKERÊ TIRKÎ LI 
DÛMAHÎKA ŞERRÊ TIRKIYÊ LI EFRÎNÊ 

Btlbll TIRKIYE 

OD 

0 o * 

efr Tn o ; 

Ji 20 Çile 2018 de, lîrokcyên tirkî, bi alîkariya 
dijberiya sûrî, rojane navçeya kurdî ya Efirînê, ku li 
nêzîkî sînorê tirkî ye, bombe dike û şervanên 
Hêzên Sûriya Dêmokratîk "HSD", ku ji aliyê 
"YPG"yên kurdî tê bi rê ve birin, li ber xwe didin. 
Hev-seroka encumena tendurustiyê ya Efrînê, 
Angela Reşo, di şeva 01 Adar de daxuyand ku di 


41 rojan de 207 sîvîl hatin kuştin û 602 jî birîndar 
bûn û ku piraniya wan jin û zarok in. 68.000 kes 
reviyan. Leşkerê tirkî jî daxuyand ku di vê heman 
demê de, 2.295 şervanên HSD hatin kuştin, 108 
hatin ragirtin û 9 jî hatin birin dadgehê. 

Eger em werin sîvîlan, 600.000 li hemberî 
boraneke (krîz) mirovî ya mezzin in. Û ji aliyê 
zararên maddî, ji 1.000 darên zeytûnê bêtir û 10 
kargehên zeytê zeytûnê li Cindirês, Reco, Bilbil, 
Şera û Şiyê hatin têk dan (xerab kirin). Bi ser de jî, 
ji 1.000 hêktar bêtir zeviyên genim, ceh, nîsk û nok 
hatin têk birin. Gundî dibêjin ku li gel hemî van 
tiştan, ewê tucar axa xwe bernedin. 

Ji derveyî bajar, navçeya Efrînê ji 367 gund û 
bajarokan pêk hatiye: Bilbil, Şera, Reco, Şiyê, 
Mabata, Cindêris, Meydankê û Şêrava. 

Piştî çavdêrîkirina (kontrol) gundê Metîna û 
santrala avê ya bingehî, hêzên dijberiya sûrî av li 
tevayiya Efrînê birrî. Berpirsiyarên cihî (mehellî) 
yên kurd tecrube dikin ku 6 bîran li bajarê Efrînê 
vekin. 

(rudaw.net, avestakurd.net, 01, 02, 04 û 

08.03.2018) 

Di 08 Adar de, leşkerê tirkî û Leşkerê Azad ê Sûrî 
bajarokê Cindirêsê, li Başûrê Rojavaya Efrînê 
stend. 

Di 45mîn roja van êrîşên li ser Efrînê de, 227 sîvîl, 
ku ji wan 30 zarok, 31 jin û 167 zilam, hatin kuştin. 
Bi ser de jî, 657 kes birîndar bûn: 86 zarok, 92 jin û 
479 zilam. 

(rudaw.net, 09.03.2018) 

Heta 11 Adar, 120 serbazên (esker) tirk û zilamên 
çekdar ên dijberiya sûrî hatin kuştin. 

( rudaw.net , 11.03.2018) 

Di 12 Adar de, 125 serbazên tirk û hevalbendên 
wan ên dijberiya sûrî hatin kuştin. 

( rudaw.net , 13.03.2018) 

Di 18 Adar de, leşkerê tirkî gundên navçeyên 
Cindirês, Şiyê, Mabata, Reco û Bilbilê stendin. 
(rudaw.net, 19.03.2018) 

Di 19 Adar de, avahiyeke 4 qanî li bajarê Efrînê 
teqiya. Li gora mêdyayên tirkî, 11 kes hatin kuştin. 
Lê li gora mêdyayên YPG, 50 kes hatin kuştin. 
(rudaw.net, 26.03.2018) 

Di 22 Adar de, pevçûn li gundê Kîmarê, di navbera 
YPG'yên kurdî û leşkerê tirkî de, bûn. 5 serbazên 
tirk hatin kuştin. 

( rudaw.net , 22.03.2018) 

Di 23 Adar de, pevçûn li gundê Meydankê, di 
navbera YPG û leşkerê tirkî û hevalbendên wî yê 
dijberiya sûrî de bûn. 10 serbaz û çekdarên vê 
dijberiyê hatin kuştin. 

( rudaw.net , 23.03.2018) 

XWEPÊŞANDAN 

Çalakvanên rêxistinên sîvîl û ramyariyî (siyasî) yên 
Kurdistana Sûriyê, û rûniştevanên sîvîl, li navçeyên 
cihê (Cezîrê, Kobanî, Reqqa ...) ber bi Efrîn çûn. 


Wan bangî ramana navneteweyî kir ku helwestekê 
li ser rewşa Efrînê bistîne û êrîşên li dijî wê bide 
rawestandin. 

(rudaw.net, 02.03.2018) 

Di 11 Adar de, li ser banga TEV-DEMê, bi 
hezaran kes li bajarê Qamişlî, li Kurdistana Sûriyê, 
xwe pêşan da. 

(rudaw.net, 12.03.2018) 

RAHÊNANA LEŞKERÎ 

Rahênana (tedrîb) leşkerî ya 3.500 şervanan li 
Qamişlî, bi merasîmekê li meydaneke mezzin a vî 
bajarî, kutah bû (qediya). 

(rudaw.net, 02.03.2018) 

1.700 ŞERVANÊN DIN 

Hêzên "HSD" biryar stend ku 1.700 şervanên din ji 
Reqqa û derdorên wê bişînin Efrînê, ji bo ku şerrê 
leşkerê tirkî bikin. 

(rudaw.net, 07.03.2018) 

RÛSYA PIŞTGIRIYA TIRKIYÊ DIKE 

Fermandariya hêzên kurdî "YPG" bi tundî Rûsya 
bi berpirsiyariya mirina sîvîlan tawanbar kir, ji bo 
ku navçeya Efrînê li bin çavdêriya (kontrol) wê de 
ye. Û wê got jî ku bê destûra Rûsya, firokeyên tirkî 
nikari bû ji ezmanê Sûriyê derbas bibin û êrîşî 
Efrînê bikin. 

(avestakurd.net, 07.03.2018) 

DAXUYANIYA TIRKIYÊ 

Wezîrê tirk ê karên derve, Mevlut Çavuşoglu, bi 
seredaneke fermî çû Vyênna, Otrîşê (Nêmsa). Wî 
tê de daxuyand ku ewê tevgera Efrînê di meha 
Gulanê de kutah (xelas) bibe û ku piştre, ewê li 
Kurdistana Iraqê, li dijî PKKê, bê kirin. 

(rudaw.net, 08.03.2018) 

BOMBEKIRINA SERÊ KANIYÊ 

Di 08 Adar 2018 de, êvarê, leşkerê tirkî bajarokê 
Serê Kaniyê, li navçeya Cezîrê, li nêzkîkî sînorê 
tirkî, bombe kir. 3 sîvîl, ku ji wan zarokek, birîndar 
bûn. 

(rudaw.net, 09.03.2018) 

CIVÎNA "ENKS" BI FERMIYÊN SÛRÎ RE 

Encumena Neteweyî ya Kurdî li Sûriyê "ENKS", 
dijberiyeke kurdî ku ne girêdayî PYD ye, rastî 
Encumena Bilind a Diyalogê ya dewleta sûrî hat. 

Wan rewşa Efrînê, ya "Xûta" (li Rojhilata Şamê) û 
Idlibê gitûgo kirin. 

( rudaw.net , 09.03.2018) 

ENDAMÊN "PDK-S" LI ZÎNDANÊN "PYD" 

Partî Dêmokratî Kurdistana Sûriyê "PDK-S" 
daxuyand ku partiya "PYD" (ku nêzîkî PKKê ye) 
çend fermandarên wê, weka Abdulrehaman Apo, 
Idrîs Elo, Ehmed Sîno, Ehmed Sîdo û Behzad 
Dorsin, zîndan kirin û ku çarenivîsa wan ne diyar 
e. 

PDK-S bangî rêxistinên navneteweyî yên mafên 
mirov kir ku guvaşan (tezyîq) li ser PYD bikin, ji 
bo ku çarenivîsa van girtiyan bê nas kirin û ku bên 
rizgar kirin. 

(avestakurd.net, 26.03.2018) 

BILINDBÛNA JIMARA QURBANAN 

Li gora jimarên dawîn ên encumena tendurustiyê 
(saxî) ya Efrînê, ji destpêka şerr de (20. 01. 2018), 
219 sîvîl hatine kuştin, 657 birîndar bûne û 68.000 
jî bûne penaber. 

(rudaw.net, 10.03.2018) 

Di 16 Adar de, mêdyayên nêzîkî YPG'yên kurdî 
daxuyand ku 21 sîvîl hatin kuştin û 45 jî birîndar 
bûn. 

(rudaw.net, 16.03.2018) 

ALÎKARIYA 2mîn A HUKÛMETA SÛRÎ 

Ji bo cara duyemîn, hukûmeta sûrî ji Efrînê re 
karwaneke çekdarên Hêzên Şe’bî (mîlîsên şîî) şand, 
ji bo ku li tenişta hêzên kurdî li dijî leşkerê tirkî 
şerr bikin. 

(rudaw.net, 11.03.2018) 

EREB LI EFRÎNÊ TÊN BI CÎ KIRIN 

Encumena Mafên Mirov daxuyand ku leşkerê tirkî 
û hevalbendên wî yên sûrî yên çekdar Erebên ku li 
kampa Etmê ne li gundên kurdî yên Efrînê bi cî 
dikin. Ev yek, ji bo guherandina dêmografiya 
herêmê. Vê Encumenê bangî rêxistinên 
navneteweyî yên mafên mirov, NATO û U.N.ê kir 
ku tavil bilivin. 

(rudaw.net, 13.03.2018) 


KONFÊRAN SEKE ÇAPEMENIYÊ LI 
HEWLÊRÊ 

Hev-serokê partiya kurdî PYD, Şahoz Hesen, 
konfêranseke çapemeniyê li ser vê babetê, li 
Hewlêrê, li Kurdistana Iraqê, kir. 

(rudaw.net, 14.03.2018) 

BOMBEKIRINA NEXWEŞXANEYA EFRÎNÊ 
Di 16 Adar de, li gora mêdyayên şervanên kurd 
"YPG", leşkerê tirkî nexweşxaneya Avrînê, li 
Efrînê, bombe kir. 21 sîvîl, ku ji wan 2 jinên 
ducanî, hatin kuştin û 45 jî birîndar bûn. Avahiya 
nexweşxaneyê zararên mezzin dîtin. Leşkerê tirkî 
ev yek inkar kir. 

(rudaw.net, avestakurd.net, 16 û 17.03.2018) 

BOMBEKIRINA NAVENDA EFRÎNÊ 

Di 17 Adar de, firokeyên tirkî dest bi bombekirina 

navenda bajarê Efrînê kir. 

Di 18 Adar de, demjimêr 6 a serê sibê, çekdarên 
dijberiya sûrî, ku hevalbendên leşkerê tirkî ne, dest 
pê kir ku li nav bajarê Efrînê bigerrin. 

(rudaw.net, 17.03.2018) 

LEŞKERÊ TIRKÎ DIKEVE NAV EFRÎNÊ 

Di 18 Adar 2018 de, leşkerê tirkî û hevalbendên wî 
yên dijberiya sûrî ya çekdar ketin nav Efrînê, 
navenda wê vegirt (işgal kir), peykerê (heykel) 
Kawayê Hesinker (efsaneya Newrozê) şikand û 
çend xanî şewitandin. 

Ev vegirtin piştî derketina hêzên kurdî "YPG" û 
piraniya xelkê sîvîl bû. 

(rudaw.net, 18.03.2018) 

ALÊN TIRKÎ Û SÛRÎ LI EFRÎNÊ 

Serokê tirk Recep Tayyip Erdogan daxuyand ku 
ala tirkî li navenda Efrînê hat bilind kirin. Û wî got 
jî ku ewê bajar ji nuh de bê ava kirin û bangî xelkê 
sîvîl kir ku vegere wê. 

Alên tirkî û sûrî li navend û çend ciyên Efrînê hatin 
bilind kirin. 

( rudaw.net , 18.03.2018) 

JI 200.000 SÎVÎLAN BÊTIR LI ÇOLÊ 

Hev-seroka Birêvebiriya Xweser a kurdî li kantona 
Efrînê, Hêvî Mustafa, daxuyand ku piştî ketina 
leşkerê tirkî û hevalbendên wî nav Efrînê, ji 

200.000 sîvîlên Efrînê bêtir ji malên xwe reviyan û 
nuha li çolê ne. Û wê got jî ku ev kes ber bi Şêrawa 
û Şehba, ku li bin çavdêriya YPG'ên kurdî ne, diçin 
û ku pêwîstiya wan bi av û xwarin heye. 

( rudaw.net , 19.03.2018) 

DIJBERÎ EFRÎNÊ TALAN DIKE 

Piştî ketina hêzên dijberiya sûrî, ku bi leşkerê tirkî 
re hevkarî dike, nav Efrînê, di 18 Adar de, wan 
talanên mezzin kirin: cill, mirîşk, motosîklêt, erebe, 
traktor ... 

(rudaw.net, 20.03.2018) 

BOMBE SERBAZÊN TIRK DIKUJIN 

Di 22 Adar de, bombeyek li navenda Efrînê teqiya. 
Çend serbazên tirk hatin kuştin û birîndar kirin. 
(rudaw.net, 22.03.2018) 

Di 27 Adar de, leşkerê tirkî daxuyand ku 2 ji 
serbazên wî li Efrînê bi mînekê hatin kuştin. 

( rudaw.net , 27.03.2018) 

LEŞKERÊ TIRKÎ ÇAVDÊRIYA 4 GUNDAN 
DIKE 

Di 63mîn roja êrîşên xwe li dijî herêma Efrînê de, 
leşkerê tirkî çavdêriya (kontrol) gundên Bay, Kefer 
Nebû, Başûfax û Birc Heyderî, ku li Başûrê Efrînê 
ne, kir. 

(rudaw.net, 23.03.2018) 

"ENKS" PIŞTGIRIYA "YPG" DIKE 

Berpirsiyarê Encumena Neteweyî ya Kurdî li 
Sûriyê "ENKS", Cedan Elî, ku li Kurdistana Iraqê 
ye, piştgiriya xwe ji YPG'ên ku li dijî leşkerê tirkî 
û hevalbendên wî yên dijberiya sûrî li Efrînê şerr 
dike, nîşan da. Wî got ku şerkirina leşkerê welatekî 
ku endamê NATO ye ne hêsan (rehet) e û ku ew ji 
bo bêdengiya cihanê li ser vê babetê dilgiran e. 
(rudaw.net, 18.03.2018) 

"PKK" PIŞTGIRIYA "YPG" DIKE 

Encumena birêvebir a PKKê piştgiriya xwe ji YPG 
re daxuyand û êrîşên leşkerê tirkî li ser Efrînê 
riswa kirin. Wê UN, Amerîka, NATO, Yekîtiya 
Ewropî, Rûsya, îran û Serokê Sûriyê bi piştgiriya 
Tirkiyê tawanwar kirin. 

(rudaw.net, 18.03.2018) 


DAXUYANIYA BERPIRSIYAREKÎ "YPG" 

Berpirsiyarekî hêzên kurdî yên Sûriyê, ku li 
Kurdistana Iraqê ye, Fethullah Huseynî, got ku 
Tirkiye dixwaze ku Efrînê vala bike û bike bajarekî 
tirkî. 

(rudaw.net, 24.03.2018) 

LEŞKERÊ AZAD Ê SÛRÎ HENEKÊ XWE BI 
KURDAN DIKE 

Piştî ku bi piştgiriya Tirkiyê dijberiya sûrî ket nav 
Efrînê, wê vîdêoyeke ku wê tê de henekê xwe bi 
Kurdan û bi ala kurdî dikir li ser torên civakî belav 
kir. 

(rudaw.net, 18.03.2018) 


VEGERA PENABERAN TÊ ASTENG KIRIN 



Di 24 Adar de, bi hezaran penaberên Efrînê 
tecrube kir ku ji Nibul, Zehra û gundên Şêrawa 
vegerin nav wê. Lê çekdarên dijberiya sûrî ew li 
rêbendên Mêremîn û Kîmarê rawestandin. 
Şervanên kurd "YPG" jî tecrube kir ku li gundê 
Bênê nehêlin ku ew derbas bibin, lê xelk ji rêbend 
derbas bû. 

(rudaw.net, 24.03.2018) 

GUHERANDINA DÊMOGRAFIYA EFRÎNÊ 

Lêgerê kurd Zekeriya Huserî ji ajansa Rûdawê re 
daxuyad ku çekdarên dijberiya sûrî ya erebî, ku 
hevalbendên Tirkiyê ne, malbatên xwe li Efrînê bi 
cî dikin, ji bo ku dêmografiya wê biguherînin. 
(rudaw.net, 25.03.2018) 

Hev-seroka Fêdêralîsma Bakurê Sûriyê, Fewza 
Yûsif, daxuyand ku çekdarên dijberiya sûrî ji 
berbajarê Şamê, "Xûta", derdikevin û li Efrînê bi cî 
dibin. Wê bangî UN û ramana navneteweyî kir ku 
helwesta xwe li ser vê babetê bistînin. 

(rudaw.net, 27.03.2018) 


Bultena agahdariyê N° 156- Nîsan 2018 


11 - 20 



















TIRKIYE BI STENDINA MUNBICÊ GEF 
DIXWE 

Serokê tirk Recep Tayyip Erdogan bi stendina 
Munbicê, navçeyeke kurdî ku nêzîkî Efrînê ye, gef 
xwar (tehdîd kir). Şandeke wezareta amerîkî ya 
karên derve çû seredana Munbicê û tê de rastî 
Encumena Sîvîl a Hêzên Sûriya Dêmokratîk (HSD) 
hat, ji bo ku tirsa xelk rake û jê re alîkariya xwe 
dabîn bike. Wê jê re got ku ewê nehêle ku Tirkiye 
êrîşî Munbicê bike. 

Li Munbicê nêzîkî 100.000 kes dijîn û ew ji aliyê 
HSD, ku Amerîka piştgiriya wan dike, tê bi rê ve 
birin. Lê baweriya rûniştevanên wê bi vî welatî nîn 
e û ew dibêjin ku Amerîka di dema şerrê li dijî 
Dewleta Islamî de piştgiriya YPG’ên kurdî kir, lê 
ku wê ev yek di şerrê Efrînê de ne kir û pişta xwe 
da wan. 

(rudaw.net, 27.03.2018) 

TEQÎNEK LI MUNBICÊ: 2 SERBAZ TÊN 
KUŞTIN 

Di 29 Adar de, bi şev, mînek li nêzîkî Munbicê, li 
ser karwaneke leşkerî ya Hevbendiya Navneteweyî 


Li Dijî Dewleta Islamî teqiya. 2 serbaz, ku yek ji 
wan Amerîkî bû, hatin kuştin û 5 jî birîndar bûn. 
(rudaw.net, 30.03.2018) 

LEŞKERÊ TIRKÎ DIKEVE NAV TIL RIFET 

Di 26 Adar de, piştî lihevkirinekê di navbera 
Rûsya, Tirkiye û hêzên çekdar ên dijberiya sûrî ya 
girêdayî Tirkiyê de, leşkerê rûsî xwe ji Til Rifetê, li 
Bakurê Helebê, kişand û leşkerê tirkî û van hêzên 
dijberiyê ciyê wî stend. 

(rudaw.net, 27.03.2018) 

50.000 XWENDEKARÊN EFRÎNÊ BÊ 
DIBISTAN IN 

Li gora Encumena Perwerdeyê ya Kantona Efrînê, 
berê êrîşên leşkerê tirkî û komên dijberiya sûrî, li 
Efrînê 318 dibistan û 16 enstitu hebûn. Nuha nêzîkî 
33 dibistan hatine têk birin. 

Li gora heman çavkaniyê, ji berê 1.200 mamoste 
fêrên zimanê kurdî didan. Ji wan 80% jin bûn. 
Hemî fêr, ji dibistana seretayî heta ya duyemîn bi 
kurdî bûn. Lê zimanên erebî û ingilîzî jî dihatin hîn 
kirin. Nuha, perwerde ji nuh de vegeriyaye erebî. 
(rudaw.net, 29.03.2018) 


NÛÇEYÊN NAVNETEWEYÎ SER EFRÎNÊ 


AMERÎKA 
Hevdîtin bi ENKSê re 

Berpirsiyarê buroya wezareta amerîkî ya karên 
derve û birêvebirê karên Rojhilata Navîn li 
Waşingtonê rastî şandeke serokatiya Encumena 
Neteweyî ya Kurdî li Sûriyê "ENKS", ku ji 
Kamîran Haco û Ibrahîm Biro pêk hati bû, hatin. 

Her du alî dilniya (te'kîd) kir ku êrîşên leşkerê 
tirkî li ser Efrînê, li Kurdistana Sûriyê, rewşa vî 
welatî zortir dike, ku divê ku şerr raweste û ku 
riyek li ber çareyeke ramyariyî (siyasî) bê 
vekirin. 


Li ser avakirina birêvebiriyeke (idare) nuh li 
Rojhilata Çeinmê Firatê, ku nuha Amerîka 
amade dike, berpirsiyarên amerîkî dilniya kir ku 
divê ku dîtina ENKSê jî bê stendin û ku ew jî 
beşdarî wê bibe. 

Şanda ENKSê rastî berpirsiyarên buroya Bret 
McGork û serokê dosya Sûriyê li wezareta 
amerîkî ya karên derve jî hat. 

(avestakurd.net, 01.03.2018) 

Agirbirrîn li sûriyê 

Li konfêranseke çapemeniyê, berdevka wezareta 
amerîkî ya karên derve, Heather Nauert, 
daxuyand ku biryara U.N.ê li ser agirbirrînekê li 
Sûriyê Efrînê jî dixe nav xwe (ne bitenê 
berbajarê Şamê, "Xûta"). Wê got ku pabendî 
(iltizam) bi vê agirbirrînê ne bû ku di hefteyekê 
de ji 100 kesan bêtir hatin kuştin. 

Nauert Rûsya jî bi hevkariya bi Sûriyê re 
tawanbar kir û got ku daxuyaniya wan a hevbeş 
ku korrîdorên mirovî vekin kennê merivan tînin 
(komîk in). 

(rudaw.net, 01.03.2018) 

Şerrê Efrînê yê DAIŞê rawestand 
Li konfêranseke çapemeniyê, berdevkê wezareta 
amerîkî ya parastinê, Robert Manning, daxuyand 
ku ji sedema tevgera Tirkiyê li ser Efrînê, şerrê li 
dijî Dewleta Islamî hat rawestandin. 

(rudaw.net, 06.03.2018) 

Ewê Amerîka ji Munbicê neçe 

Berdevka wezareta amerîkî ya karên derve, 
Heather Nauert, li konfêranseke çapemeniyê 
daxuyand ku hêzên amerîkî li Munbicê ne û ku 
ewê tê de bimînin. Û wê got jî ku giftûgo bi 
Tirkiyê re dajon (dewam dikin) û ku wê bi awakî 
vekirî jê xwest ku rewşê aram bike û jê re got ku 
mafê Amerîka heye ku xwe û hevalên xwe li nav 
Hevbendiya Navneteweyî li Sûriyê biparêze. 
(rudaw.net, 22.03.2018) 

Trump: "Emê di nêzîk de ji Sûriyê derkevin " 

Serokê amerîkî, Donald Trump, axaftinek li Ohio 
kir û tê de got ku ewê welatê wî di nêzîk de 
hêzên xwe yên leşkerî ji Sûriyê bikişîne. 
(rudaw.net, 29.03.2018) 

PARLEMENTA EWROPÎ Û NATO 

Tawanbarkirina Tirkiyê 

Hin parlementerên ewropî rexneya serok Recep 
Tayyip Erdogan gelek kir û tevgera wî li Efrînê 
şermezar kir. NATO jî ev tevger şermezar kir. 

Di 09 Adar de, serokê tirk bersîva wan da û got 
ku welatê wî guhdarî nade gotinên (îlan û filan û 
ku ewê karê xwe bajo (dewam bike). 

(rudaw.net, 10.03.2018) 


KURDISTANA IRAQÊ 
Xwepêşandan 

Di 11 Adar de, xwepêşandan ji bo Efrînê li 3 
bajarên Kurdistanê bûn : Hewlêr, Suleymaniye û 
Halabca. Bi hezaran kes ji UNê xwest ku fişaran 
(zext) li ser Tirkiyê bike. 

(rudaw.net, 11.03.2018) 

UNICEF 

Sîvîl qurban in 

Di 16 Adar de, berdevka Kommissarya Bilind a 
Mafên Mirov li Neteweyên Yekbûyî (OHCHR), 
Ravina Chamdasani, bersîv da pirsên 
rojnamevanan li ser rewşa dawîn li Sûriyê. Wê 
got ku şerr li Efrînê dajo (dewam dike) û ku sîvîl 
dimirin, birîndar dibin û weka mertalên mirovî 
tên bi kar anîn. Wê bangî hemî aliyan kir ku 
bihêlin ku sîvîl biçin Efrînê û jê derkevin û ku 
wan biparêzin. 

Ji aliyekî din, Fonda Zarokan a UNICEFê 
daxuyand ku gelek zarok ji sedema nebûna ava 
paqij dimirin û birîndar dibin û ku 250.000 kes li 
bin metirsiya (tehlike) nexweşbûnê ne. 

( rudaw.net , 16.03.2018) 

XAÇA SOR 

Riya alîkariyê hatiye birrîn 

Xaça Sor a Navneteweyî peyamek (message) 
weşand û tê de got ku riya alîkarîkirina Efrînê 
hatiye birrîn. Û wê got jî ku mafê Kurdên Efrînê 
heye ku tê de bimînin yan jê derkevin û ku ew in 
ku divên biryar li ser vê babetê (mewzû, sujet) 
bistînin. 

(rudaw.net, 19.03.2018) 

BRÎTANYA MEZZIN 
Mirina şervanekê 

Di 15 Adar de, şervana xwebexş a brîtanî li nav 
YPJ (şaxa jinan a YPG'ên kurdî), Anna 
Campbell, 26 salî, li Efrînê ji aliyê firokeyeke 
tirkî hat kuştin. Ew di Gulan 2017 de çû bû 
Kurdistana Sûriyê, ji bo ku şerrê Dewleta Islamî 
bike, û xwe gihandi bû YPJ. 

(rudaw.net, 19.03.2018) 

Rexneyên parlementeran 

Panêlek li ser cêjna Newrozê li parlementa 
brîtanî hat kirin. Hin parlementer rexneya 
hukûmeta xwe li ser Efrînê kir û jê xwest ku 
guvaşan (tezyîq) li ser Tirkiyê bike. 

(rudaw.net, 22.03.2018) 

Xwepêşandanên Kurdan 

Ji nêzîkî du mehan de, Kurdên ku li Brîtanya 
Mezzin dijîn li ber buroyên serokwezîra brîtanî 
xwe pêşan didin (dimeşin). 

(rudaw.net, 22.03.2018) 

Rasthatina ENKSê bi wezareta karên derve re 

Berpirsiyarê pêwendiyên derve yê Encumena 
Niştimanî ya Kurdî li Sûriyê "ENKS" (ku ne 
girêdayî PKKê ye), Kamîran Haco, û endamekî 
vê encumenê, Ibrahîm Biro, li Londonê rastî 
wezîrê brîtanî ji bo karên Rojhilata Navîn û 
nimînendeyê taybetî yê Sûriyê hatin. Wan rewşa 
Efrînê, ya Kurdên Sûriyê û awayên çarekirina 
borana (krîz) sûrî giftûgo kirin. 

(avestakurd.net, 30.03.2018) 

ALMANYA 

Serokwezîr Tirkiyê rexne dike 
Serokwezîra alman Angela Merkel axaftinek li 
parlementa almanî kir û tê de Tirkiye gelek rexne 
kir. Wê got ku tevgerên leşkerê tirkî û 
hevalbendên wî yên sûrî li dijî Efrînê nayên 
pejirandin (qebûl kirin). Û wê got jî ku bi 
hezaran sîvîl hatin kuştin û birînadr kirin û bi 
hezarên din jî bûn penaber yan jî neçar bûn ku 
malên xwe berdin û ku ev yek nayê pejirandin. 

Merkel got ku li gel ku mafê Tirkiyê yê rewa 
heye ku ewlehiya xwe biparêze, ew li Efirînê 
mafên navneteweyî diperçiqîne. 

Alîkara berdevka hukûmeta almanî, Ulrike 
Demmer, jî got ku divê ku vekolînek (ankêt) li 
ser kuştin û talankirinan li bajarê Efrînê bê kirin. 
(rudaw.net, 21.03.2018) 

ALM AN Y A-HOLL AND A 

Rexneyên wezîran 

Wezîrê alman ê karên derve, Heiko Mass, û 
hevkarê wî yê hollandî, Steve Block, 


konfêranseke çapemeniyê ya hevbeş pêk anî û tê 
de daxuyand ku ew tevgerên Tirkiyê napejirînin 
(qebûl nakin) û li ser rewşa mirovî ya xerab li 
Efrînê peyivîn. Wan ji Tirkiyê xwest ku pabendî 
(girêdayî) yasayên (qanûn) navneteweyî bibe. 
(rudaw.net, 22.03.2018) 

RÛSYA - UN 

Guherandina dêmoksrafiya Efrînê 
Li panêlekê li Mosko, pisporekî rûs daxuyand ku 
ew ditirse ku Tirkiye dêmografiya Efirînê 
biguherîne û Ereb û Tirkmenan, li ciyê Kurdan, 
tê de bi cî bike. 

Li konfêranseke din, ku ji aliyê "Cluba Valdai" 
hat pêk anîn, pêwendiyên ne baş di navbera 
Amerîka û Rûsya de hatin giftûgo kirin. Pisporan 
got ku pêşketinên Rûsya li Sûriyê dikarin rola 
Amerîka qels bikin û ku Tirkiye ji vê 
nelihevkirinê kelk digire (istifade dike). 
(rudaw.net, 23.03.2018) 

Pêwendiyên rûsî-kurdî 

Wezîrê rûs ê karên derve, Sergey Lavrov, bi 
şandê UNê ji bo karên Sûriyê, Stefan de Mistura, 
re konfêranseke çapemeniyê pêk anî. Lavrov got 
ku pêwendiyên Rûsya bi Kurdên Sûriyê, û bi yên 
Iraq, Iran û Tirkiyê re, ne guherîne. 

Lavrov got jî ku Kurdên van welatan beşek ji 
civakê ne û ku welatê wî pabendî (girêdayî) 
biryar N° 2254 a UNê, ku dibêje ku divê ku li 
Sûriyê çareyeke ramyariyî (siyasî) bi beşdarbûna 
hemi pekhateyen oli u etmki be ditin, e. U wi 
Amerîka rexne kir û got ku ev welat pirsa kurdî 
ji bo berjewendiya xwe bi kar tîne, ji bo ku 
karibe li ser axa Komara Erebî ya Sûrî bimîne, û 
ku ev yek pelixandina yasayên navneteweyî ye. 

Li dawiyê, wî got ku divê ku hemî alî li ser 
awayê rawestandina pevçûnan li hev bikin, ji bo 
ku jiyaneke normal vegere Sûriyê, bi rûmetkirina 
(hurmet) tam a yekbûn û serweriya axa Komara 
Erebî ya Sûrî. 

(rudaw.net, 29.03.2018) 

TIRKIYE - RÛSYA 

Seredana serokê PKKê li zîndanê 
Murat Karayilan, serokê şervanên PKKê, ku li 
çiya dimîne, ji radyoya vê partiyê, Dengê Welat, 
re daxuyand ku şandeke hevbeş a tirkî-rûsî çû 
zîndana serokê PKKê, Abdullah Öcalan, û jê 
xwest ku liberxwedana li Efrînê rawestîne, lê ku 
wî ev yek red kir. Loma êşkenceyên wî zêde 
bûn. 

Ji 15 Sibat 1999 de, Abdullah Öcalan (ku jê re 
Apo tê gotin) li zîndaneke tenha, li girava Imrali, 
ye. Ew li Kênya hati bû ragirtin, û piştre, bi 
firokeyeke taybetî hati bû birin wê derê. 
(rudaw.net, 25.03.2018) 

FRANSA 

Axaftina Macron-Erdogan 
Di 24 Adar de, Saraya Elysêe axaftineke têlêfonî 
di navbera serokê firansî Emmanuel Macron û 
hevkarî wî yê tirk, Recep Tayyip Erdogan, de 
weşand. Macron jê re dilgiraniya xwe ji bo rewşa 
mirovî li Efrînê ravekir û got ku divê ku destûr ji 
gihandina alîkariya mirovî re bê dayîn. 
(rudaw.net, 24.03.2018) 


Wezîra karên ewropî 

Wezîra karên Yekîtiya Ewropî, Nathalie 
Loiseau, li parlementa firansî daxuyand ku ew ji 
bo êrîşên leşkerê tirkî li ser Efrînê dilgiran e û 
dilniya (te'kîd) kir ku pêwîstiya civata 
navneteweyî bi Kurdan, ji bo têkoşîna li dijî 
Dewleta Islamî, heye. 

(rudaw.net, 29.03.2018) 

U. N. 

153.000 sîvîl bûne penaber 
Di 27 Adar de, Encumena Ewlehiyê ya 
Neteweyên Yekbûyî "U.N." li ser Efrînê civiya. 
Alîkarê sekreterê giştî yê U.N.ê ji bo karên 
mirovî, Mark Lowcock, got ku ji sedema êrîşên 
b ser Efrînê, ji 153.000 sîvîl bêtir bûne penaber. 
Û wî got jî ku di navbera 50.000 û 70.000 kes de 
b Efrînê mane, û ku bi giştî 5 milyon û 200.000 
Sûrî di rewşeke gelek xerab de dijîn. 

(rudaw.net, 27.03.2018) 


NÛÇEYÊN NAVNETEWEYÎ YÊN DIN 


TIRKIYE 

REDKIRINA 3 DAXWAZIYAN: 

1) Rakirina Rewşa Awarte 

38 nivîskarên navneteweyî, ku Xelata Nobelê ji 
bo Aşîtiyê stendiye, nameyeke vekirî ji serokê 
tirk Recep Tayyip Erdogan re şand û tê de jê 
xwest ku rewşa awarte li welatê xwe rake û hin 
nivîskaran, weka Ahmet û Mehmet Altan û Nazli 
Ilicak, azad bike. 

(rudaw.net, 01.03.2018) 


Naskirina Halabca 

Parlementerê kurd b parlementa tirkî, Lezgîn 
Botan, ê partiya "HDP" (Partiya Dêmokratîk a 
Gelan), projeya biryarekê ji serokatiya vê 
parlementê re pêşkêş kir û tê de xwest ku 
qirkirinên ku li Halabca, li Kurdistana Iraqê, bûn 
(avêtina çekkên kîmyayî di 1988 de: 5.000 kuştî 
û 10.000 birîndar) weka "nijadkujî" (qetbam) nas 
bike. Lê daxwaziya wî ji aliyê 3 partiyên tirkî hat 
red kirin: AKP (li desthilatê), CHP (sosyal- 
dêmokrat, di muxalefetê de) û MHP (rastê tûj). 

Rêxistina Mafên Mirov li Tirkiyê (IHD) 
helwesta vê parlementê rexne kir. Par jî, heman 

pêşniyar ji aliyê van her sê partiyan hati bû red 
kirin. 

(rudaw.net, 30.03.2018) 

Serokê fransî Macron 

Di 29 Adar de, serokê fransî Emmanuel Macron 
li saraya Elysêe pêşwaziya şandeke bilind a 
Kurdistana Sûriyê kir û jê re got ku Fransa 
amade ye ku xwe bixe navbera Hêzên Sûriya 
Dêmokratîk (HSD) û Tirkiyê. 

Di 30 Adar de, berdevkê serokê tirk, Ibrahim 
Kalin, daxuyand ku Tirkiye vê rola Fransa û 
giftûgayan bi komên têrrorîst re red dike. 

ÎRAN 

Tirkiye û Amerîka Sûriyê vedigirin 

Rawêjkarê leşkerî yê îranî, Rahîm Safawî, 
daxuyand ku Tirkiyê û Amerîka Sûriye vegirtiye 
(işgal kiriye) û yekbûna axa wê têk biriye. Û wî 
got jî ku amanca Amerîka, Israîl, Yekîtiya 
Ewropî, Erebistana Suûdî, Mîriyên Erebî yên 
Yekbûyî, Urdun û Tirkiyê ew e ku boranek (krîz) 
b vê navçeyê derxînin û zarar bînin bingeh û 
yekbûna axa sûrî, lê ku ewê bên şikandin. Û wî 
got jî ku Amerîka bi cîbûna xwe li Sûriyê yasaya 
(huqûq) navneteweyî dipebxîne. 

(rudaw.net, 04.03.2018) 

AMERÎKA 

Proje li Kurdistana Iraqê 
Di 12 Adar de, cîgirê serokwezîrê Kurdistanê, 
Qubad Talabanî; balyozê (sefîr) Amerîka li 
Bexdadê, Douglas Siliman, û nimînendeyê 
Ajansa Navneteweyî ya Pêşdebirinê, John Lister, 
konfêranseke çapemeniyê ya hevbeş li Hewlêrê, 
paytexta Kurdistana Iraqê, pêk anî. Wan tê de 
daxuyand ku 160 milyon dolar ji bo projeyên 
baştirkirina servîsên giştî hatine terxan kirin. 
(rudaw.net, 12.03.2018) 

Leşkerê amerîkî alîkariya Tirkiyê nake 
Di 28 Adar de, alîkarê fermandarê amerîkî yê 
hêzên ezmanî yên Hevbendiya Navneteweyî Li 
Dijî Dewleta Islamî, Andrew Crof, konfêranseke 
çapemeniyê pêk anî û tê de li ser êrîşên Tirkiyê li 


dijî PKK, rewşa Şingalê û bûyerên dawîn li 
Sûriyê peyivî. Wî got ku dema ku Tirkiye êrîşî 
PKKê li Kurdistana Iraqê dike, hêzên wî 
alîkariya wê nakin. 

Berdevka wezareta amerîkî ya karên derve, 
Heather Nauert, li konfêranseke çapemeniyê got 
ku divê ku tevgera Tirkiyê b Şingalê bi 
pejirandin û hemahengiya hukûmeta iraqî bibe. 
(rudaw.net, 29.03.2018) 

FRANSA Û AMERÎKA 

Vekirina firokexaneyên Kurdistanê 
Serokê firansî Emmanuel Macron razîbûna xwe ji 
bo ji nuh de vekirina firokexaneyên Kurdistana 
Iraqê (li jor binêre) daxuyand. Serokwezîrê 
Kurdistanê, Nêçîrvan Berzanî, spasiya wî kir. 

Cîgirê serokê amerîkî, Mike Pence, ji 
serokwezîrê iraqî Heyder Ebadî re têlêfon kir û 
dilxweşiya xwe ji bo van firokexaneyan ravekir 
(got). Û wan babetên (mewzû) din jî giftûgo 
kirin. 

(rudaw.net, 14 û 15.03.2018) 

BRÎTANYA MEZZIN 
Pîrozkirinên Newrozê 

Bi hinceta cêjna Sersala Kurdî, Newroz (21 
Adar), serokwezîra brîtanî Theresa May 
peyamek ji serokwezîrê Kurdistana Irqê, 
Nêçîrvan Berzanî, re şand û tê de gelê kurd pîroz 
kir û hêvî kir ku ev sala nuh bibe sala aşîtî û 
bihevrejiyanê. 

Wezîrê brîtanî yê karên deve, Boris Johnson, jî 
peyameke pîrozkirinê ji serokwezîrê kurd re 
şand. Wî tê de got ku par, di dema şerrê li dijî 
Dewleta Islamî de, Herêma Kurdistanê û gelê 
kurd bi mêrxasiyeke mezzin li ber xwe da, gelek 
qurban dan û bi mêvandariyeke mezzin 
pêşwaziya gelek penaberan kir. Wî nameya xwe 
bi strana navdar a Newrozê kutah (xelas) kir: 
"Em rojî salî taze ye, Newroz e hatewe" (bi 
kurmancî: Ev roja sala nuh e, Newroz hat). 
(rudaw.net, 24.03.2018) 

HEVBENDIYA NAVNETEWEYÎ 

Dewamkirina alîkanya Pêşmerge 

Berdevkê Hevbendiya Navneteweyî Li Dijî 
Dewleta Islamî, Ryan Dillon, ji ajansa Rûdawê 
re daxuyand ku ewê ev hevbendî alîkariya xwe ji 
hêzên Pêşmergeyên Kurdistanê re bajo (dewam 
bike), ji bo ku şervanên Dewleta Islamî 
venegerin. Û wî got jî ku ew dizane ku hemî 
herêmên Iraqê azad in, lê ku metirsiya (tehlike) 
vegera DAIŞê hîn jî heye. 

(rudaw.net, 24.03.2018) 

OTRÎŞ (NÊMSA) 

Divê ku giftûgoyên Yekîtiya Ewropî bi Tirkiyê 

re rawestin 

Di 26 Adar de, serokê tirk, Recep Tayyip 
Erdogan; serokê Konseya Ewropî, Donald Tusk, 
û serokê Kommisyona Ewropî, Jean Claude 
Junker, beşdar bûn lutkeya (civîna bilind) 
Tirkiye-Yekîtiya Ewropî, li Vama, li 
Bulgaristanê. 

Berê Lutkeyê, serokwezîrê otrîşî, Sebastian 
Kurz, ji rojnameya almanî Die Welt re daxuyand 


ku divê ku giftûgoyên li ser endambûna Tirkiyê 
ya Yekîtiya Ewropî werin rawestandin, ji bo ku 
Tirkiye krîtêrên Kopenhagenê, yên li ser mafên 
mirov, bi cî nayne. 

(rudaw.net, 26.03.2018) 

AMNESTY INTERNATIONAL 

Polîsê Kurdistana Iraqê êrîşî xwepêşandiyan 

kir 

Di 28 Adar de, Amnesty Intemational daxuyand 
ku xwepêşandanên (meşîn) karmend û 
mamosteyan li Kurdistana Iraqê, ji bo xwestina 
bilinkirina mûçeyên (meaş) xwe, ji aliyê polîs 
hatin êrîş kirin. Û wê got jî ku li xwepêşandiyan 
hat xistin û rojnamevanên ku dixwest ku fotoyan 
bikişînin hatin êrîş kirin. 

Di heman rojê de, serokwezîrê Kurdistanê, 
Nêçîrvan Berzanî, li konfêranseke çapemeniyê 
got ku ewê mûçeyên (meaş) van karmendan di 
zûtirîn dem de bên dayîn. 

(rudaw.net, 30.03.2018) 


NÛÇEYÊN ÇANDÎ YÊN KURDÎ LI CIHANÊ 


FRANSA 

Xelateke navneteweyî ji nivîskarekî re 
Nivîskarê navdar Selîm Berekat, Kurdekî Sûriyê 
ku li Swêdê dijî û ku helbest û romanan bi erebî 
dinivîse, Xelata Navneteweyî ya Max Jacob stend. 

Berekat di 1951 de, li gundê Mûsêsana, yê girêdayî 
bajarê Amûdê, li Kurdistana Sûriyê, bûye. Di 1970 
de, ew çû Şamê ji bo ku tê de wêjeya (edebiyat) 
erebî bixwîne. Piştî salekê, çû Beyrûtê, Lubnanê, û 
li wê derê pirtûka xwe ya yekemîn a helbestan 
nivîsî. Di 1982 de, çû Qibrisê û tê de heta 1999 
jiya. Piştre, çû Swêdê û heta nuha li wê derê dijî. 


Berhemên Berekat di asteke (sewiye) gelek bilind 
de ne û zimanê wî gelek zor e. Babetên (thêmes) 

sereke yên helbest û romanên wî jiyan û êşên gelê 
kurd in. 

(rudaw.net, 01.03.2018) 

KANADA 

Firoşekî mezzin ê pîzza 

Zeynel Arî Kurdekî Tirkiyê, ji navçeya Dersîmê 
(Tunceli), ye. Ji 18 salan de, ew li bajarê Toronto, 
li Kanada, dijî û bûye lîroşckî navdar ê pîzza. Nuha 
ew weka sembola rêklama mezzintirîn bazara 
(supermarkt) a vî welatî, Loblaws'in President's 
Choice Italian Farina Flour, hatiye nîşan kirin. Di 

2016-2017 de, parlementa kanadî baştirîn xelat 
dabû wî. 

( rudaw.net , 01.03.2018) 

TIRKIYE 

Pêşangeheke pirzimanî 

Pêşangeheke mêdiyayên zimanên cihê li Istanbulê, 
bi navê Pêşangeha Pirzimanî, hat vekirin. Rojname 
û kovarên ku ji sala 1900 de tên weşandin tê de 
hatine nîşan dan. Ew ji aliyê çend mamosteyên 
zanîngehan hatiye pêk anîn. Bi dehan berhemên 
mêdyayên kurdî, ermenî, çerkezî, yûnanî, lazî, 
cihuyî û elewî tê de hatine nîşan dan. 

Pêşangeha ku tê de bi tevahî 62 weşan hatine nîşan 
dan ewê heta 18 Adar 2018 vekirî be. 

(rudaw.net, 03.03.2018) 

Fwareke navneteweyî 

Di 22 Adar de, fwareke navneteweyî li ser xwarin 
û geştyariyê (tourisme) li Ankara hat vekirin. Li 
tenişta çend welatên biyanî û şirketên geştyariyî, 
hin parêzgehên (wilayet) Kurdistana Tirkiyê jî 
beşdarî wê bûn û çanda xwe di van waran de da 
nas kirin. 

( rudaw.net , 27.03.2018) 

KURDISTANA IRAQÊ 

Dîroka perwerdeya bi kurdî 
Berpirsiyarekî perwerdeyê, Muhammed Ismaîl, ji 
ajansa Rûdawê re dîroka perwerdeya bi zimanî 
kurdî li Kurdistana Iraqê got: Di 1967 de, bitenê 
çend dibistan hebûn. Di 1968-1969 de, nêzîkî 100 
dibistan hatin vekirin. Ji 1968 heta 1970, 201 
dibistan. Keç û kurr bi hev re dixwend. 

(rudaw.net, 01.03.2018) 

Bîranînên êzdî li ser Dewleta Islamî 
Kurekî cuhan ê ji ola êzdî, Seyf We’dullah, 17 salî, 
pirtûkek, bi erebî, li ser jiyana xwe, dema ku ew di 
nav destên şervanên Dewleta Islamî de bû, nivîsî. 

We'dullah ji gundê Koço, li Başûrê navçeya 
Şingalê, ku Kurdên êzdî tê de dijîn, e. Di 2014 de, 
ew û malbata xwe ketin nav destên şervanên 
Dewlta Islamî (DAIŞ). Nuha, ew bitenê bi birayekî 
xwe re dijî. Ew 3 salan di nav destên van islamiyan 
de ma bû, rahênaneke (tedrîb) leşkerî stendi bû û bi 


çavên xwe serjêkirina xelk dît. 3 endamên malbata 
wî di nav destên wan de mane. 

(rudaw.net, 04.03.2018) 


6mîn Maratona Aşîtiyê 



Di 11 Adar de, di demjimêr 9 a serê sibê de, 1.300 
werzişvan (sportîf) beşdar bûn 6mîn Maratona 
Navneteweyî ya Aşîtiyê. Ew bi hinceta 
(munasebet) sersaliya serhildana bajarê Hewlêrê û 
rizgarbûna wî ji rejîma partiya iraqî, "Baas", hat 
pêk anîn. 

( rudaw.net , 11.03.2018) 

Xelatji 35 jinên sînemacî re 

Di çarçeveya Fêstivala Azadî û Newrozê de, û bi 
hinceta Roja Navneteweyî ya Jinê, Birêvebiriya 
Giştî ya Hunerê li Hewlêrê 2mîn Fêstivala xwe ya 
Sînema Jinan pêk anî. 19 fîlm, ji 8 welatan, tê de 
hatin pêşkêş kirin. Hemî derhêner jin in. 50 jinên 
hundermend, yên di warê sînema û şano de, yên 
Kurdistan û Iraqê, beşdarî wê bûn. 

(rudaw.net, 14.03.2018) 

Pêşangeha rêzgirtina hunermendan 
Pêşangehek ji bo rûmeta (hurmet) hundermendan, 
bi navê "Pêşangeha Rêzgirtinê" li parka Şaneder, li 
Hewlêrê, hat vekirin. 18 berhemên hundermendên 
cihê tê de hatin nîşan dan. Ew ji aliyê Enstituya 
Rojnamevaniya Şerr û Aşîtiyê hat pêk anîn. 
(rudaw.net, 25.03.2018) 

YÛNANISTAN 

Muzîk ji bo Kurdên Sûriyê û Sûriyan re 
Muzîkjenê yûnanî yê navdar Yannîs Krîssomallîs, 
ku bi navê "Yanni" hatiye nas kirin, muzîkeke 
taybetî çêkir û ew diyariya Kurdan û xelkê Sûriyê 
kir. Ew di 14. 11. 1954 de li Yûnanistanê bûye û 
yek ji navdartirîn muzîkjenên cihanê ye. 

(rudaw.net, 09.03.2018) 

RÛSYA 

2 xelatên mezzin ji roinamevanekî re 
Rojnamevanê kurd ê Rûsya yê navdar, Prîskê 
Mihoyî, 2 xelatên mezzin ên Yekîtiya 
Rojnamevanên Rûsya stendin. 

Berê çend salan, Mihoyî bû bû cîgirê berpirsiyarê 
sereke yê rojnameya "Udmurtskaya Pravda". 
Piştre, bû cîgirê serokê beşa çapemeniyê û nuha jî 
ew serokê beşa weşanê ya Ajansa Komara 
Udmurtya ye. 

Ji derveyî rojnamevaniyê, Mihoyî wergêr 
(tercuman) û karkerekî civakî yê navdar e. 

(Tosinê Reşîd, avestakurd.net, 11.03.2018) 

NORVÊJ, ÇÊKYA Û SWÊD 


Xelata baştirîn film 



Di hefteya pêşîn a Adarê de, fîlma belgeyî "The 
Deminer" (kesê ku mînan pûç dike), ya Hogir 
Hirorî, ji Kurdistana Iraqê, xelatek li Oslo, paytexta 
Norvêjê, stend. 

Di 14 Adar de, wê xelata baştirîn fdm li 20mîn 
Fêstivala Fîlin "One World International Filrn 
Festival", li Pragê, li Çêkya, stend. Ew jiyana 
Pêşmergeyekî ku mînan pûç dike, Faxir Berwarî, 
dibêje. 

Di 16 Adar de, bi hinceta 30mîn sersaliya êrîşên bi 
çekkên kîmyayî li ser bajarê kurdî yê Halabca, ewê 
ev fdm li hemî eywanên sînema yên Swêdê bê 
nîşan dan. 

(rudaw.net, 15.03.2018) 


ewê bibin endamên juriyê. Ew birêvebirên 
Bernameya Hunerî ya Fêstivala Navneteweyî ya 
Fîlrn li Duhokê, li Kurdistana Iraqê, bûn. 
(rudaw.net, 25.03.2018) 

Fîlmeke kurdî li Swêdê 

Fîlma belgeyî "The Diminer", a fîlmçêker Hogir 
Hirorî, li Sto kh olmê hat nîşan dan. Ew jiyana 
Pêşmergeyekî, Eqîd Faxir Berwarî, pisporê 
pûçkirina mînan dibêje: Dema ku wî dixwest ku 
mînekê pûç bike, ew teqiya û Berwarî mir. 
Mêdyayên swêdî pesna vê fîlmê da. 

(rudaw.net, 27.03.2018) 

KURDISTANA ÎRANÊ 

Fêstivala Folklorê 

Di şeva 23 Adar de, Fêstivala Folklorê li 
Mahabadê dest pê kir. Ewê 3 rojan bajo. 13 kom ji 
Urmiye, Sine, Ilam û Kirmanşanê hatine. 

Ev fêstival her sal dibe, ji bo nîşandana 
dewlemendiya dîlanên kurdî û gihandina wan ji 
nifşên nuh re. Komên folklorî li hemî navçeyên 
Kurdistana Iranê hene. Ew beşdar dibin cêjnên 
neteweyî û navneteweyî. 

(rudaw.net, 24.03.2018) 

NEWROZ, SERSALA KURDÎ (21 ADAR) 

Newroz, ango „roja nuh“, di 21 Adar de tê pîroz 
kirin. Ev cêjn ji aliyê hemî gelên îranî tê pîroz 
kirin, ji bo ku ew destpêka beharê, ya jîn û hêviyê 
ye. Lê ji bo gelê kurd, Newroz rêzayê (mana) wê 
yê din jî heye : li gora efsaneke kevnar - di sedsala 
7mîn Berê Isa û dema Medan (bapîrên Kurdan) de 
- şahekî gelek stemkar (zalim), DEHAK, hebû. Ew 
gelek nexweş bû, ji bo ku du mar - sembola 
neqenciyê - li ser her du millên wî derketi bûn. Ji 
bo ku van maran hêsa bike, wî her roj du zarok 
didan kuştin û mejiyê wan dida her du maran. 
Rojekê, gel êdî nema kari bû vê stemkariyê 
bikişîne. Bi pêşengiya hesinker KAWA, xelk çû 
saraya Dehak, ew kuşt û şah FERIDÛN danî ciyê 
wî. Piştre, hemî cuhan hilkişiyan çiya û li dora agir 
stira û dîlan kir. 


2 jinên kurd endamên juriyeke sînema 

Ewê Fêstivala Navneteweyî ya Fîlin ji 21 heta 28 
Adar, li Amandusê, li Norvêjê, bibe. 2 jinên ji 
Kurdistana Iraqê, Şemal Sebrî û Bîna Qeredaxî, 


Di ola kevnar a Kurdan - Zerdeştî - de, agir, tav û 
ronahî sembolên QENCIYÊ bûn û tarî jî sembola 
XERABIYÊ bû. Xwedêyê Qenciyê AHÛRA 

MAZDA û nîşana Xerabiyê jî EHREMEN bûn. 
Efsana Newrozê serfiraziya Qenciyê li ser 
Xerabiyê, ango ya gelê kurd li ser stemkarî û 
pelixandinê nîşan dide. Li nîvê ala kurdî ku sor, 
sipî û kesk e, taveke zer heye. Newroz cêjna 
neteweyî ya kurdî ye, ne cêjneke olî (dînî) ye. Li 
her derê cihanê, Kurd wê her sal bi stran û dîlanan 
pîroz dikin. 

Hukûmetên iraqî (heta ketina Saddam Huseyn di 
2003 de), sûrî û tirkî ji salan de ye ku dixwazin vê 
cêjnê bikin a xwe û wê weke cêjneke fermî (resmî) 
û neteweyî pîroz dikin. Amanca wan ew e ku 
zanava (identitê, kimlik, hewiye) kurdî têk bidin 
(xera bikin). Iraqê navê wê dikir „cêjna dar“, 
Sûriye dike „cêjna dê“ û Tirkiyê dibêje „Nevruz“ 
(tîpê „w“ di tirkî de nîn e) û dixwaze xelk bide 
bawer kirin ku ew cêjneke tirkîya kevnar e. 

PÎROZKIRINÊN NEWROZÊ 

KURDISTANA IRAQÊ 

Akrê dibe paytexta fermî ya Newrozê 
Akrê, bajarokekî Duhokê, bi awakî fermî (resmî) 
bû paytexta (serbajar) cêjna Sersala Kurdî, 
Newrozê. Par, 15.000 beşdarî wê bû bûn. 

Birêvebirê geştyariyê (tûrîsm) yê Akrê, Dîdar 
Remezan, got ku îsal ew li bendê ne ku 25.000 kes, 
ku piraniya wan ji Kurdistana Iran û Başûrê Iraqê 
ne, beşdarî Newrozê bibin. 

(rudaw.net, 20.03.2018) 


RÛSYA 

Cêjnên mezzin li Mosko 

Bi hinceta Newrozê, cêjnên cihê li Mosko dest pê 
kir. Ji dema ku Newroz bi awakî fennî ji aliyê 
UNESCO, di 2010 de, weka mîrasa çandî ya 
mirovahiyê hatiye nas kirin de, vê cêjnê statuyeke 
fermî li Rûsya stendiye. Balyozên (scfîr) welatên 
cihê beşdarî wê bûn. Gelek mêvan cillên xwe yên 
neteweyî li xwe kirin. Li komarên din ên Yekîtiya 
Sovyêtî ya Berê, ev cêjn ji zû de tê pîroz kirin. 

Mezzintirîn Newroza Mosko ewê di 25 Adar de, ji 
aliyê şaredariya vî bajarî, li mezzintirîn parka 
bajar, bê pêk anîn. Ewê nimînendeyên (temsîlcî) ji 
30 dyasporayan bêtir beşdarî wê bibin. 

(rudaw.net, 18.03.2018) 

BRÎTANYA MEZZIN 

Cêjn li Parlementê 

Cêjna Newrozê 2 rojan li parlementa brîtanî hat 
pîroz kirin. Ew ji aliyê Rêxistina Civaka Kurdî, ku 
serokê wê Ibrahim Doguş e, hat pêk anîn. Endamên 
kurd ên vê parlementê, yên brîtanî, çend lord û 
jimarek ji Kurdên 4 perçeyên Kurdistanê beşdarî 
wê bûn. 

Di merasîmê de, rewşa dramatîk a navçeya Efrînê, 
li Kurdistana Sûriyê, û ya Kerkûkê, li Kurdistana 
Iraqê, hat gotin. Bi ser de jî, 16 kesan, ku ji wan 
çend lord û parlementer, xelat ji bo xebata xwe ji 
bo Kurdan stendin. 

(rudaw.net, 23.03.2018) 


Ev bulten bi 4 zimanan, kurdî, fransî, hollandî û ingilîzî tê weşandin û bi e.mail ji nêzîkî 2.000 navnîşanan re tê şandin. Ew bi 
kurdî û fransî ji aliyê Pervîn Cemîl tê nivîsîn û ji aliyê Jona Mustafa bo hollandî û Chirine Gerits bo ingilîzî tê wergerandin. 
Montaja wê ji aliyê Jona Mustafa tê kirin. Rênas Newrozî wê li ser CD'yan tomar (geyd) dike û datîne ser facebook û malpera 
entêrnêtê, yên Buroya Kurdî. Ew li ser kaxiz jî tê çap kirin û danîn nav pirtûkxaneya Buroyê, ku tê de berhemên bi nêzîkî 10 
zimanan hene. 



FEDERATION 

WALL0NIE-8RUXELLES 



Vlaamse Gemeenschapscommissie Brussel 

